**projektas**

**reg. Nr. T-155**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2018 M. BIRŽELIO 26 D. SPRENDIMO NR. T1-148 „DĖL VISUOMENEI BŪTINŲ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SĄRAŠO PATVIRTINIMO IR NUOSTOLIŲ KOMPENSAVIMO“ PAKEITIMO**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į uždarosios akcinės bendrovės „Pasvalio autobusų parkas“ 2020 m. rugpjūčio 12 d raštą Nr. SD-153 „Dėl Visuomenei būtinų vietinio (priemiestinio) reguliaraus susisiekimo autobusų maršrutų“, Pasvalio rajono savivaldybės taryba nusprendžia:

1. Pakeisti Visuomenei būtinų vietinio (priemiestinio) reguliaraus susisiekimo autobusų maršrutų sąrašą, patvirtintą Pasvalio rajono savivaldybės tarybos 2018 m. birželio 26 d. sprendimu Nr. T1-148 „Dėl Visuomenei būtinų vietinio (priemiestinio) reguliaraus susisiekimo autobusų maršrutų sąrašo patvirtinimo ir nuostolių kompensavimo“ (toliau – Sąrašas):

1.1. pripažinti netekusiomis galios Sąrašo 45, 46, 47 ir 48 eilutes;

1.2. papildyti Sąrašą 45 – 53 eilutėmis:

|  |  |  |  |
| --- | --- | --- | --- |
| Eil. Nr. | Maršrutas | Reisų skaičius per savaitę | Reisų skaičius per savaitę moksleivių vasaros atostogų metu |
| 45. | Nr. 40 Manikūnai–Dagiai–Saločiai–Manikūnai | 5 | 0 |
| 46. | Nr. 41 Manikūnai–Taupriai–Škilinpamūšis– Dagiai–Manikūnai | 5 | 0 |
| 47. | Nr. 42 Švobiškis–Saboniai–Narteikiai–Meškalaukis–Joniškėlis–Švobiškis | 5 | 0 |
| 48. | Nr. 43 Švobiškis–Joniškėlis–Narteikiai–Saboniai–Joniškėlis–Gedžiūniškiai–Narteikiai–Saboniai–Švobiškis | 5 | 0 |
| 49. | Nr. 44 Joniškėlis–Deglėnai–Joniškėlis–Nakiškiai–Joniškėlis | 5 | 0 |
| 50. | Nr. 45 Joniškėlis–Deglėnai–Joniškėlis | 10 | 0 |
| 51. | Nr. 46 Pasvalys–Vienžindžiai–Vaškai–Gedučiai–Pasvalys | 5 | 0 |
| 52. | Nr. 47 Pasvalys–Vaškai–Vienžindžiai–Pasvalys | 5 | 0 |
| 53. | Nr. 48 Mikoliškis–Kidžioniai–Mikoliškis–Kaukliai–Joniškėlis–Mikoliškis | 10 | 0 |

2. Sprendimas įsigalioja 2020 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė Suderinta DVS Nr. RTS-168

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2018 M. BIRŽELIO 26 D. SPRENDIMO NR. T1–148 „DĖL VISUOMENEI BŪTINŲ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SĄRAŠO PATVIRTINIMO IR NUOSTOLIŲ KOMPENSAVIMO“ PAKEITIMO**

2020-08-12

Pasvalys

**1. Problemos esmė.**

Vadovaujantis Lietuvos Respublikos vietos savivaldos įstatymo 6 straipsnio 33 punktu, savivaldybių institucijos turi užtikrinti būtinų keleivinio kelių transporto paslaugų teikimą visuomenei nors ir vežėjams komerciškai nenaudingomis sąlygomis. Dėl šių paslaugų teikimo vežėjų patiriami nuostoliai jiems yra kompensuojami Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3–457 „Dėl nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“. Savivaldybių institucijos arba jų įgaliotos įstaigos, išduodančios vežėjams leidimus vežti keleivius vietinio (miesto ir priemiestinio) reguliaraus susisiekimo autobusų maršrutais ir nustačiusios, kad šie maršrutai visuomenei yra būtini, tačiau vežėjams nuostolingi, kiekvieną mėnesį šiems vežėjams kompensuoja patirtus nuostolius, susidariusius dėl visuomenei teikiamų būtinų keleivių vežimo vietinio (miesto ir priemiestinio) reguliaraus susisiekimo autobusų maršrutais pagal sudarytas su vežėjais aptarnavimo sutartis. Savivaldybių institucijos, išmoka kompensacijas vežėjams tiesiogiai arba per savivaldybių institucijų įgaliotas įstaigas savivaldybių institucijų nustatyta tvarka.

Šiuo sprendimu, atsižvelgiant į UAB „Pasvalio autobusų parkas“ raštą, suderinus su Savivaldybės administracijos Švietimo ir sporto skyriumi, optimizuojant visų keleivių grupių, įskaitant mokinius, pavėžėjimą, keičiamas Visuomenei būtinų vietinio (priemiestinio) reguliaraus susisiekimo autobusų maršrutų sąrašas, kuris buvo patvirtintas Pasvalio rajono savivaldybės tarybos 2009 m. birželio 12 d. sprendimu Nr. T1–128 „Dėl uždarosios akcinės bendrovės „Pasvalio autobusų parkas“ keleivių vežimo vietinio reguliaraus susisiekimo autobusų maršrutais nuostolių kompensavimo“ .

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšos numatytos Savivaldybės biudžete.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė